ປະທານາທິບໍດີ Ivory Coast ກ່າວຫາ ພວກຜູ້ນໍາໂລກ
ທ່ານ Laurent Gbagbo ກ່າວວ່າ ບັນດາປະເທດ ມະຫາອໍານາດໃນໂລກ ພະຍາຍາມກໍ່ລັດຖະປະຫານ ໂຄ່ນລົ້ມທ່ານ.
ປະທານາທິບໍດີ ທີ່ບໍ່ຍອມອອກຈາກຕຳແໜ່ງ ຂອງ Ivory Coast ຫຼື C’ote D’Ivoire ທ່ານ Laurent Gbagbo ກ່າວຫາພວກຜູ້ນຳຂອງໂລກວ່າ ໄດ້ດຳເນີນຄວາມພະຍາ ຍາມທີ່ຈະກໍ່ການລັດຖະປະຫານ ເພື່ອໂຄ່ນລົ້ມທ່ານ ລຸນ ຫຼັງການເລືອກຕັ້ງ ທີ່ເປັນບັນຫາຖົກຖຽງໂຕ້ແຍ້ງ ໃນຄຳອວຍພອນວັນຂຶ້ນປີໃໝ່ ທີ່ມີການອ່ານອອກທາງ ສື່ມວນຊົນຂອງລັດຖະບານນັ້ນປະທານາທິບໍດີ Gbagbo ເວົ້າວ່າ ທ່ານບໍ່ເຄີຍເຫັນມາກ່ອນ ການແຊກແຊງຂອງປະ ຊາຄົມນາໆຊາດເຂົ້າໃນກິດຈະການພາຍໃນຂອງປະເທດ ແບບນີ້ ທ່ານ Alassane Ouattara ຄູ່ແຂ່ງທາງການເມືອງຂອງທ່ານແລະຜູ້ທີ່ປະຊາຄົມນາໆຊາດ ຮັບຮູ້ວ່າເປັນຜູ້ຊະນະການເລືອກຕັ້ງປະທານາທິບໍດີ ໃນເດືອນພະຈິກນັ້ນກໍໄດ້ອອກຖະແຫຼງ ຂ່າວສະບັບນຶ່ງເວົ້າວ່າ ປີ 2010 ໄດ້ສິ້ນສຸດລົງ ດ້ວຍຄວາມເສົ້າເສຍໃຈ ທ່ານກ່າວວ່າ ທ່ານ Gbagbo ໄດ້ປະຕິເສດບໍ່ຍອມຮັບຮູ້ການປະລາໄຊໃນການເລືອກຕັ້ງ ຂອງຜູ້ກ່ຽວ ແລະໄດ້ສ້າງຄວາມອັບອາຍຂາຍໜ້າ ໃຫ້ແກ່ທະວີບອາຟຣິກາ ນາຍົກລັດຖະມົນຕີຂອງ ທ່ານ Ouattara ຄືທ່ານ Guillaume Soro ກ່າວວ່າ ທ່ານ Gbagbo ມີເວລາຈົນຮອດທ່ຽງຄືນວັນສຸກ ພື່ອລົງຈາກຕຳແໜ່ງໂດຍປາດສະຈາກຄວາມ ວິຕົກກັງວົນ ກ່ຽວກັບຄວາມປອດໄພຂອງທ່ານ